रूपनगर (विजय): यहां आज चौथे दिन चोरी की तीसरी बड़ी वारदात हुई है। इस कारण दुकानदारों में चोरों के प्रति दहशत बढ़ रही है क्योंकि पुलिस अभी तक उन्हें गिरफ्तार करने में विफल रही है। गत दिनों बैंक ऑफ इंडिया में 2 बार चोरियों और उसके साथ लगते शोरूम में एक और चोरी के बाद गत रात्रि चौथे दिन सोनी इलैक्ट्रिकल में एक बड़ी चोरी हुई है जिसमें चोरों ने 8 लैपटॉप व ब्ल्यूटुथ वाले 6 स्पीकर एवं अन्य सामान चोरी कर लिया। पता चला है कि यह चोरी साथ की मैडीकल स्टोर की छत से होकर सोनी इलैक्ट्रिकल की छत पर बनी गैलरी के ताले को तोड़ कर भीतर घुसने से हुई है।